186-zadaca+2

186 Boban Milenkoski 2013-2014

ИКТ во образованието

1. ИКТ во образование - Јас како КОРИСНИК
Моето средно училиште спаѓа во категоријата на училишта со “Напредна технологија”. Tоа значи дека имавме компјутери, кои ги користевме за активности кои беа поврзани со предметите. Компјутерите се користеа за истражување и за програмирање. Ги користевме по предметите физика, информатика и предметите кои беа по програмирање, каде што следевме забавни, интерактивни, истражувачки-ориентирани симулации. Исто така на часевите по математика ја користевме програмата Geog // e // bra за приказ на некои функции и за изработка на конструкции со помош на точки, отсечки, полигони. Главна пречка за недоволна примена на компјутерите во образованието беше недостатокот на професори кои се соодветно обучени за тоа.

2. ИКТ во образование - Јас како ПОСМАТРАЧ
Клучна работа која овозможи имплементација на технологијата во моето училиште е тоа што смерот во кој учев беше за компјутерска техника и информатика. Иако некои професорите не беа заинтересирани да се едуцираат за употребата на ИКТ соодветно на своите предмети, сепак имплементацијата на технологијата беше на завидно ниво. Понекогаш се губеше нашата заинтересираност да ги користиме сите можности кои ги нудат компјутерите заради недоволно обучениот кадар, но исклучоците кои постоеја ни даваа доволна мотивација. Со тек на времето имаше напредок во користењето на ИКТ, но мојата генерација не виде многу од тоа.

3. ИКТ во образование - Јас како ИKТ ЕКСПЕРТ
==== На часот по Англиски јазик често учевме да изговараме некој посложени зборови кои се изговараат потешко. Професорката по англиски јазик ни кажуваше како правилно се изговараат тие зборови. Но дома, бидејќи никој од домашните не зборуваше англиски, кога читав не знаев дали правилно ги изговарам зборовите. Јас би сакал да има некој начин преку кој учениците со помош на професорот, надвор од училиштето, ќе можат да си помагаат при учењето на правилниот изговор на зборовите од странските јазици. За да се постигне ова, од аспект на четирите столбови на технологија во образованието, ќе ни треба микрофон за снимање на звук и софтвер за обработка на звук. Исто така ќе ни треба и web страница преку која учениците од дома ќе пристапуваат до звучните датотеки. Професорот ќе треба да знае како да снима звучна датотека, како да аплоадира датотека на web страницата и да знае да ја уредува web страницата, а учениците ќе треба да знаат како да пристапат до web страницата. Постепено би можело да се изработи и имплементира софтвер кој ќе им овозможи на учениците да проверуваат дали правилно ги изговараат зборовите, така што софтверот ќе прави споредба на нивниот говор со правилниот изговор кој го поставил професорот. Тоа би му помогнало на сите почетници а и на тие што знаат повеќе но заборавиле како се изговара некој збор. Едноставно и лесно, само треба да се направи. ====

__strana1__

doma